OpenLLM-France/wikimedia huggingface dataset:
# Bremañ

Bremañ és una revista bretona d'informació bimensual en bretó. Creada en 1980, és editada a Rennes per Skol an Emsav. És dirigida per Gwenvael Jéquel. Aquesta publicació, el nom de la qual vol dir ara en bretó, s'interessa per la cultura i els afers bretons, així com de l'actualitat internacional.

## Equip de redacció

* Gwenael Dage, actual director
* Fulup Lannuzel, actual cap de redacció
* Anton Burel, actual redactor
* Gwenole Gernigon, actual redactor
* Samuel Julien, actual redactor
* Paol ar Meur, actual redactor
* Tangi Legavre, actual redactor
* Gwenvael Jéquel, antic director
* Solenn Georgeault, antic redactor
* Milio Latimier, antic redactor
* Joan Bizien, antic redactora
* Olier ar Mogn, antic director

## Alguns antics o nous col·laboradors ocasionals

* Riwal Couix
* Patricia Pastrana-Le Gall
* Anton Châtelier
* Sandrig ar Gall
* Kristel Chevallier-Gaté
* Mikael Baudu
* Herve Bihan
* Alan Heusaff,
* Daniel Personig,
* Daniel an Doujet
* Gwennyn Louarn
* Tangi Louarn
* Hoel Louarn
* Anna-Vari Chapalain
* Iwan Kadored
* Lukian Kergoat
* Mark Kerrain
* Paol ar Meur
* Mich Beyer

## Vegeu també

* An Amzer
* Bremaik

## Enllaços externs

* Pàgina de la revista
* Pàgina de subscripcions
* Pàgina de Skol an Emsav
Viccionari
# Conferència Nacional de Pau de Somàlia

La Conferència Nacional de Pau de Somàlia coneguda també com a Conferència de Djibouti o Procés d'Arta (per haver-se fet a Arta a Djibouti) foren una sèrie de reunions tingudes per representants de diverses faccions de Somàlia i de la societat civil i els exiliats somalis, entre el 20 d'abril i el 5 de maig de 2000. La Conferència va establir una Assemblea Nacional de Transició de 245 membres.

## Vegeu també

* Govern Nacional de Transició (TNG)

## Referències

* ↑ Somalia National Peace Conference Program, hosted at Banadir.com
# El marqués de Salamanca

El marqués de Salamanca és una pel·lícula espanyola de 1948 dirigida per Edgar Neville que va rebre l'encàrrec de la Comissió Organitzadora del I Centenari del Ferrocarril.

## Sinopsi

Retrat biogràfic parcial de José de Salamanca y Mayol (1811-1883), mitjançant la recreació costumista d'un Madrid castís i popular, mostrat en els seus salons, despatxos i ministeris, entorn de la inauguració de la línia de ferrocarril entre Madrid i Aranjuez. Aquesta història narra la vida del Marquès de Salamanca, conegut principalment per haver construït el Barri de Salamanca de Madrid, des que va arribar a Madrid per a fer fortuna fins que va acabar els seus dies arruïnat després d'haver estat multimilionari. A la Borsa va guanyar molts diners, però de manera immoral. En primer lloc va fer circular un rumor sobre un imminent cop d'estat. Va aprofitar el pànic per a comprar una gran quantitat d'accions a preus ridículs, però en veure les tragèdies que havia causat va perdonar tots els deutes.

## Repartiment

* Alfredo Mayo com José de Salamanca
* Conchita Montes com María Buschenthal
* Enrique Guitart com General Narváez
* Carlota Bilbao com Isabel II
* María Cañete com María Cristina
* Jacinto San Emeterio com Alfons XII
* Manuel Arbó com Manuel Pat Clark
* Guillermo Marín com Buschenthal
* Lupe Sino com Pura
* Benito Cobeña com Revolucionari
* Agustín Laguilhoat com Fernando Nogueras
* Esteban de Calderón
* Alfonso Horna
* Manuel Kayser
* Pedro Miranda

## Premis

La pel·lícula va rebre una menció especial als premis del Sindicat Nacional de l'Espectacle de 1948.

## Referències

* ↑ El marqués de Salamanca bajo la atenta mirada de Melville per Carmen Rodríguez Fuentes, Universidad de Málaga]
* ↑ Revista de cine filmaffinity
* ↑ El marquès de Salamanca. Revista de cinema Decine21
* ↑ Noticiario cinematográfico Biblioteca Hispánica

## Enllaços externs

* «Noticiario nº 307 A». NO-DO p. 30', 22-11-1948. (Sense so).
* El marqués de Salamanca a Historia de nuestro cine
* Fragment de la pel·lícula a YouTube
# DeForest

De Forest és una població dels Estats Units a l'estat de Wisconsin. Segons el cens del 2000 tenia 7.368 habitants.

## Demografia

Segons el cens del 2000, De Forest tenia 7.368 habitants, 2.675 habitatges, i 2.000 famílies. La densitat de població era de 589 habitants per km².
Dels 2.675 habitatges en un 44,9% hi vivien nens de menys de 18 anys, en un 61,4% hi vivien parelles casades, en un 9,8% dones solteres, i en un 25,2% no eren unitats familiars. En el 19,3% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,15.
Per edats la població es repartia de la següent manera: un 31,1% tenia menys de 18 anys, un 6,3% entre 18 i 24, un 36,2% entre 25 i 44, un 18,3% de 45 a 60 i un 8,1% 65 anys o més.
L'edat mediana era de 33 anys. Per cada 100 dones de 18 o més anys hi havia 92 homes.
La renda mediana per habitatge era de 55.369 $ i la renda mediana per família de 60.781 $. Els homes tenien una renda mediana de 40.096 $ mentre que les dones 28.000 $. La renda per capita de la població era de 21.089 $. Aproximadament l'1,7% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- De Forest» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- De Forest». American Fact Finder. Oficina del Cens dels Estats Units, 12-01-2010.
# Lachen

Lachen és un municipi del cantó de Schwyz, capital del districte de March.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Cavall Bernat (serra de Corbera)

El Cavall Bernat és un cim de 587 metres situat a la Serra de Corbera, a la comarca valenciana de la Ribera del Xúquer. Tot i que no és el de màxima altura de la serra, el Cavall Bernat esdevé un cim emblemàtic per la seua morfologia, entorn i desnivell que el converteixen en una de les clàssiques ascencions del muntanyisme valencià.
El Cavall Bernat dona nom també a un sector de la serra de Corbera que en l'entorn del cim es bifurca en sentit SE-NO falquejant la vall de la Murta, al sud de l'anomenada serra del Cavall Bernat.
El cim es situa en el terme municipal de Corbera i la serra s'estén pels termes de la mateixa Corbera, Llaurí i Alzira.

## Referències

* ↑ Pels. «Cavall Bernat y cresta de Matxo Flac desde el parque de la Murta» (en castellà), 09-01-2022. [Consulta: 3 abril 2023].
# Mas Passeres

Mas Passeres és una masia de Selvanera, al municipi de Torrefeta i Florejacs (Segarra), inclosa a l'Inventari del Patrimoni Arquitectònic de Catalunya.

## Descripció

Edifici de quatre façanes i tres plantes i golfa. Té dos cossos més afegits que tenen funció d'habitatge. També té dos edificis annexos.
A la façana principal (Est), hi ha una entrada amb llinda de pedra i porta de fusta, que dona al segon pis. A la llinda hi ha inscrita la data de 1726. A la seva dreta hi ha dues finestres amb reixa. Al pis superior hi ha dues finestres a la part esquerra. A la façana lateral dreta (Nord) hi ha un altre cos adjunt a la façana que ocupa les dues primeres plantes. Hi ha una finestra al tercer pis a la part esquerra i dues petites finestres a les golfes. La façana lateral esquerra (Sud) esta pràcticament coberta per l'altre cos. A la façana oposada (Oest), la planta baixa a la part esquerra, està ocupada per un annex. Hi ha una finestra a la segona planta i quatre a la tercera.
La coberta és de dos vessants (Est-Oest) i acaba amb teules.
Adherit a la façana Nord de la casa hi ha un petit edifici que també té funció d'habitatge. A la façana est hi ha una entrada amb llinda de pedra i porta de fusta, a la qual s'accedeix per uns graons de pedra. A la façana nord té dues obertures a la part superior. A la façana oest no té cap obertura. La coberta és d'un sol vessant orientat al nord i acaba en teula.
L'altre cos, que té funció d'habitatge, està adherit a la façana sud. Té una entrada amb arc rebaixat i porta de fusta. Al pis següent s'hi accedeix per unes escales de pedra que donen a una entrada amb llinda i porta de fusta. Al darrer pis hi ha una finestra amb llinda de pedra i ampit. A la façana sud no hi ha cap obertura, només destacar un contrafort a la dreta i una estructura quadrangular a l'esquerra que suporta també la façana. A la façana Oest hi ha una finestra al darrer pis. La coberta és de dos vessants (Est-Oest), acabada amb teules.
Davant de la façana oest hi ha un petit edifici que tenia funció ramadera. Davant de la façana Est n'hi ha un altres.
S'hi arriba per la carretera L-314, al km 5,5, s'agafa un trencall a l'esquerra, una mica més endavant, s'agafa un a la dreta que et porta a la casa.

## Referències

* 1 2 3 4 5 6 7 «Mas Passeres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
# Edy Schutz

Edy Schutz (Tétange, 15 de maig de 1941) és un ciclista luxemburguès, ja retirat, que fou professional entre 1965 i 1971.
El 1964 va prendre part en els Jocs Olímpics de Tòquio en la prova en ruta, quedant en 96a posició. Com a professional fou sis vegades campió del seu país i guanyà una etapa al Tour de França, el 1966.

## Palmarès

* 1964
** 1r a la Volta a Àustria
** 1r a la Fletxa del sud
* 1965
** 1r a la Fletxa del sud
* 1966
** Campió de Luxemburg en ruta
** 1r de la Volta a Luxemburg i vencedor de 2 etapes
** Vencedor d'una etapa al Tour de França
* 1967
** Campió de Luxemburg en ruta
** Vencedor d'una etapa de la Volta a Luxemburg
* 1968
** Campió de Luxemburg en ruta
** 1r de la Volta a Luxemburg i vencedor d'una etapa
** 1r de la Cronostafetta (amb Gianni Motta i Franco Balmamion)
* 1969
** Campió de Luxemburg en ruta
** 1r de la Cronostafetta
* 1970
** Campió de Luxemburg en ruta
** 1r de la Volta a Luxemburg
* 1971
** Campió de Luxemburg en ruta

### Resultats al Tour de França

* 1966. 34è de la classificació general. Vencedor d'una etapa
* 1967. Abandona (17a etapa)
* 1968. Abandona (12a etapa)
* 1969. 15è de la classificació general
* 1970. 38è de la classificació general

### Resultats al Giro d'Itàlia

* 1967. Abandona (21a etapa)
* 1968. 21è de la classificació general
* 1969. 30è de la classificació general

### Resultats a la Volta a Espanya

* 1967. Abandona
* 1971. 11è de la classificació general

## Referències

* ↑ «SCHUTZ Edy». [Consulta: 14 novembre 2022].
* ↑ «Olympedia – Edy Schütz». [Consulta: 14 novembre 2022].
* ↑ «Palmarès d'Edy Schutz (Lux)». [Consulta: 14 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Edy SCHUTZ» (en italià). [Consulta: 14 novembre 2022].

## Enllaços externs

* Palmarès d'Edy Schutz a memoire-du-cyclisme.eu
* Fitxa d'Edy Schutz a sitiodeciclismo.net
# Cotinga turquesa

La cotinga turquesa (Cotinga ridgwayi) és un ocell de la família dels cotíngids (Cotingidae).

## Hàbitat i distribució

Habita la selva pluvial, vegetació secundària i bosc obert de les terres baixes al sud-oest de Costa Rica i l'extrem oest de Panamà.

## Referències

* ↑ «Cotinga turquesa». Cercaterm. TERMCAT, Centre de Terminologia. Rev. 15/02/2023(català)
# Dasi de Brundísium

Dasi (llatí: Dasius) fou un militar romà natural de Brundusium que va ser comandant de la guarnició de Clastídium l'any 218 aC. Subornat per Hanníbal, va rendir la fortalesa. Els cartaginesos van obtenir no tan sols el lloc sinó una gran quantitat d'aprovisionaments, com explica Titus Livi.

## Referències

* ↑ 1.Dasius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 944
# Lazurni

Lazurni - Лазурный (rus) és un possiólok del krai de Krasnodar, a Rússia. Es troba a les terres baixes de Kuban-Azov, al nord de l'embassament de Krasnodar, a 18 km al nord-est del centre de Krasnodar, la capital.
Pertany al municipi de Kalínino.
# Mas Palou

«Mas Palou» té aquests significats:
* Mas Palou (Roses), mas a Roses (Alt Empordà)
* Mas Palou (Abella de la Conca), mas a Abella de la Conca (Pallars Jussà)
* Mas Palou (Amer), mas a Amer (Selva)
* Mas Palou (El Pla del Penedès), mas al Pla del Penedès (Alt Penedès)
* Mas Palou (Fontanilles), mas Fontanilles (Baix Empordà)
* Sant Miquel de Mas Palou, església de la Baronia de Rialb (Noguera)
* Camí de Mas Palou, camí d'Abella de la Conca (Pallars Jussà)

## Vegeu també

* Palou
# Concòrdia de Segòvia

La Concòrdia de Segovia, o Acuerdo de Gobernación del Reino, és el tractat que dona naixement a la Monarquia Catòlica i pel qual s'unien dinàsticament la Corona de Castella i la Corona d'Aragó. Fou firmat el 15 de gener de 1475 per Ferran II d'Aragó i Isabel I de Castella a la ciutat de Segòvia.
La concòrdia delimitava les competències dels dos reis respecte del govern de la monarquia després que ambdós s'haguessin casat a Valladolid el 19 d'octubre de 1469. Per la dita concòrdia o sentència arbitral es reiteraven els drets d'Isabel com a reina i propietària de Castella, encara que es concedien amplis poders a Ferran d'Aragó que l'equiparaven a la seva esposa quant a poder sobre Castella. També s'estipulava que els documents serien redactats en nom del Rei i de la Reina, per aquest ordre. En nom del Rei Ferran II d'Aragó havia d'apareixer per davant del d'Isabel de Castella, però les armes de Castella apareixerien per davant de les d'Aragó. Els impostos de la Corona de Castella només es podien destinar a Castella, i només el saldo restant es destinaria a finançar els costos comuns de la Monarquia Catòlica. Al seu torn, a la Corona d'Aragó s'actuaria de la mateixa manera. Respecte dels càrrecs públics a la Corona de Castella, la reina de Castella es reservava la seva provisió. El beneficis eclesiàstics de la Corona de Castella es destinarien de comú acord, per en cas de conflicte prevaldria el criteri de la reina de Castella. Respecte dels assumptes administratius i judicials es regularien de comú acord quan els reis estiguessin junts i en cas contrari per separat.
Respecte dels símbols de poder, els reis quedaven associats en igualtat, de manera que els documents havien d'estar redactats en nom dels dos sobirans, el segell havia de ser un de sol amb les armes de les dues Corones i de la mateixa manera en les monedes hi havia d'aparèixer l'efígie del Rei d'Aragó i de la Reina de Castella.

## Bibliografia

* (castellà) Navarro Bonilla, Diego: Concordia de Segovia (1475)
* (castellà) Suárez Fernández, Luis: Los Reyes Católicos: La conquista del trono

## Vegeu també

* Casa d'Aragó
* Ferran II d'Aragó
# Cotinguiba Sport Club

El Cotinguiba Esporte Clube és un club de futbol brasiler de la ciutat d'Aracaju a l'estat de Sergipe.

## Història

El club va ser fundat el 10 d'octubre de 1909. Guanyà el Campionat sergipano els anys 1918, 1920, 1923, 1936, 1942, i 1952, i el de segona divisió el 1993.

## Palmarès

* Campionat sergipano:
** 1918, 1920, 1923, 1936, 1942, 1952
* Campionat sergipano de Segona Divisió:
** 1993

## Estadi

El Cotinguiba Esporte Clube juga els seus partits com a local a l'Estadi Lourival Baptista, anomenat Batistão. Té una capacitat màxima per a 14.000 espectadors.

## Referències

* 1 2 Rodolfo Rodrigues. Escudos dos Times do Mundo Inteiro. Panda Books, 2009, p. 93.
* ↑ Placar Guia 2011, 1350-C, 01-01-2011, pàg. 96.
* ↑ «Sergipe State League - List of Champions». RSSSF, 13-04-2014. [Consulta: 1r juliol 2014].
* ↑ «CNEF - Cadastro Nacional de Estádios de Futebol» (PDF) (en portuguès). Confederação Brasileira de Futebol. Arxivat de l'original el de setembre 27, 2013. [Consulta: Abril 11, 2011].
# Cubillas de Rueda

Cubillas de Rueda és un municipi de la província de Lleó a la comunitat autònoma de Castella i Lleó. Forma part de la comarca d'Esla-Campos.

## Demografia

Evolució demogràfica :
| 1991 | 1996 | 2001 | 2004 |
| 765 | 653 | 616 | 594 |
# Heribert de Colònia

Heribert de Colònia (Worms, Renània-Palatinat, ca. 970 - Colònia, 16 de març de 1021) va ser un arquebisbe de Colònia i canceller de l'emperador Otó III del Sacre Imperi Romanogermànic.

## Biografia

Nascut a Worms (Alemanya), era fill d'Hugo, comte de Worms. Fou educat a l'escola de la catedral de la ciutat, i a l'abadia benedictina de Gorze (Mosel·la). Tornà a la catedral de Worms i en fou prebost; hi fou ordenat prevere en 994.
El mateix any, l'emperador Otó III el nomenà canceller per a Itàlia, i quatre anys més tard, també d'Alemanya, càrrec que va tenir fins a la mort de l'emperador el gener de 1002. Acompanyà Otó a Roma en 996 i un altre cop en 997. Mentre era a Itàlia, fou elegit arquebisbe de Colònia, i a Benevento rebé la investidura de mans del papa Silvestre II el 9 de juliol de 999, tot i que no fou consagrat fins que arribà a Colònia, el Nadal d'aquell any.
En 1002, assistí l'emperador al seu llit de mort a Paterno, i presidí el seguici que n'endugué la despulla i les insígnies imperials a Alemanya. De camí, fou fet presoner pel futur Enric II del Sacre Imperi Romanogermànic, a la candidatura del qual com a emperador s'havia oposat Heribert.
En 1003 Heribert fundà l'abadia de Deutz, vora el Rin, en un lloc estratègic que controla l'entrada occidental a la ciutat de Colònia. Morí a Colònia el 16 de març de 1021 i fou sebollit a l'abadia de Deutz.

## Veneració

Heribert fou aviat venerat com a sant, fins i tot quan era viu. Fou canonitzat per Gregori VII cap al 1074. Les relíquies es col·locaren a un reliquiari d'argent daurat que avui es conserva a la parròquia de Neu-St.Heribert, avui al nucli urbà de Colònia.
Entre els miracles que se li atribuïen hi havia el final d'una sequera, i és invocat per afavorir la pluja.
* Església de l'antiga abadia fundada pel sant
* Parròquia de Neu-Heribert
* Reliquiari del bisbe

## Enllaços externs

* Heribert von Köln
# Menjamel carunculat ventregroc

El menjamel carunculat ventregroc (Anthochaera paradoxa) és una espècie d'ocell de la família dels melifàgids (Meliphagidae) que habita boscos poc densos i ciutats de Tasmània i algunes illes properes.

## Referències

* ↑ «Menjamel carunculat ventregroc». Cercaterm. TERMCAT, Centre de Terminologia. Rev. 20/02/2022(català)
# Corey Walden

Corey Walden (Daytona Beach, 5 d'agost de 1992) és un jugador de bàsquet estatunidenc que juga a l'Hiopos Lleida de la Lliga ACB.
Va jugar al bàsquet universitari amb Stetson Hatters i Eastern Kentucky Colonels abans de jugar professionalment a la NBA G League i a les lligues belga i israeliana. Jugant a l'Hapoel Holon va ser nomenat MVP de la Ligat ha'Al el 2019. Walden també té la ciutadania sèrbia.

## Referències

* ↑ Escuer Vilella, Albert. «El ‘combo’ Corey Walden, setè fitxatge de l’equip», 30-07-2024. [Consulta: 30 juliol 2024].
* ↑ «Eastern Kentucky bio». EKUSports.com. [Consulta: October 6, 2015].
* ↑ «מנהלת ליגת העל בכדורסל | מצטייני עונת 2018/19 בליגת ווינר סל». [Consulta: 30 juliol 2024].
# Drus (família)

Drus (llatí: Drusus) era el nom d'una família romana distingida que pertanya a la gens Lívia.
Segons Suetoni, el primer Livi Drus va agafar el cognom Drusus per ell mateix i els seus descendents per haver mort en combat a un cap enemic gal anomenat Drausus. Aquest Livi Drus va ser suposadament propretor de la Gàl·lia i la tradició diu que quan va tornar portava tot l'or que els sènons s'havien emportat del Capitoli quan el van assetjar el 390 aC. La seva filiació no se sap però es conjectura que podria ser fill de Marc Livi Denter que va ser cònsol l'any 302 aC, i que hauria adquirit el nom Drus en la campanya que va fer Corneli Dolabel·la contra els sènons l'any 283 aC.
Abans del 249 aC, Suetoni esmenta un Claudi Drus, però la seva relació amb la família no es pot establir. Aquest personatge es va erigir en el seu propi honor una estàtua amb diadema al Appii Forum.
Al segle ii aC apareix Marc Livi Drus que probablement va ser el pare natural o adoptiu de Marc Livi Drus Emilià. La seva família, que segueix fins a Neró, continua així:

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 1075-1076.
* ↑ Suetoni. Tiberius. 2
* ↑ Fasti Capitolini
# Lake Geneva

Lake Geneva és una població dels Estats Units a l'estat de Wisconsin. Segons el cens del 2000 tenia 7.148 habitants.

## Demografia

Segons el cens del 2000, Lake Geneva tenia 7.148 habitants, 3.053 habitatges, i 1.801 famílies. La densitat de població era de 549,8 habitants per km².
Dels 3.053 habitatges en un 27,8% hi vivien nens de menys de 18 anys, en un 45,1% hi vivien parelles casades, en un 9,8% dones solteres, i en un 41% no eren unitats familiars. En el 33% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,01.
Per edats la població es repartia de la següent manera: un 23% tenia menys de 18 anys, un 9,8% entre 18 i 24, un 29,9% entre 25 i 44, un 22,4% de 45 a 60 i un 15% 65 anys o més.
L'edat mediana era de 36 anys. Per cada 100 dones de 18 o més anys hi havia 92,6 homes.
La renda mediana per habitatge era de 40.924 $ i la renda mediana per família de 54.543 $. Els homes tenien una renda mediana de 38.930 $ mentre que les dones 25.671 $. La renda per capita de la població era de 21.536 $. Aproximadament el 4,7% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Geneva» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Lake Geneva». American Fact Finder. Oficina del Cens dels Estats Units, 12-01-2010.
# Menjamel cellanegre

El menjamel cellanegre (Manorina melanophrys) és una espècie d'ocell de la família dels melifàgids (Meliphagidae). Habita boscos humits de l'est d'Austràlia, des del sud-est de Queensland, cap al sud, a través de l'est de Nova Gal·les del Sud fins al sud de Victòria.

## Referències

* ↑ «Menjamel cellanegre». Cercaterm. TERMCAT, Centre de Terminologia. Rev. 20/02/2022(català)